# அக்டோபர் 10



## நிகழ்வுகள்
- 680 &ndash; முகம்மது நபியின் பேரன் இமாம் உசைன் கர்பலா போரில் முதலாம் யசீத் கலீபாவின் படையினரால் கழுத்து வெட்டிக் கொலை செய்யப்பட்டார். இந்நாள் ஆசூரா நாள் என முசுலிம்களால் நினைவுகூரப்படுகிறது.
- 1575 &ndash; கத்தோலிக்கப் படைகள் கைசு இளவரசன் முதலாம் என்றியின் தலைமையில் சீர்திருத்தவாதிகளைத் தோற்கடித்தன.
- 1582 &ndash; கிரெகொரியின் நாட்காட்டி அறிமுகப்படுத்தப்பட்டதை அடுத்து இத்தாலி, போலந்து, போர்த்துக்கல், எசுப்பானியா ஆகிய நாடுகளில் புதிய நாட்காட்டியில் இவ்வாண்டின் இந்நாள் இடம்பெறவில்லை.
- 1631 &ndash; சாக்சனி இராணுவத்தினர் பிராகா நகரைக் கைப்பற்றினர்.
- 1760 &ndash; டச்சுக் குடியேற்ற அதிகாரிகளுடன் ஏற்பட்ட உடன்படிக்கையை அடுத்து, சுரிநாமின் தப்பியோடிய அடிமைகளின் வாரிசுகளான இந்தியூக்கா மக்கள் சுயாட்சியைப் பெற்றனர்.
- 1780 &ndash; கரிபியனில் நிகழ்ந்த பெரும் சூறாவளியினால் 20,000-30,000 பேர் வரை இறந்தனர்.
- 1846 &ndash; நெப்டியூனின் மிகப்பெரிய சந்திரன் டிரைட்டனை ஆங்கிலேய வானியலாளர் வில்லியம் இலாசல் கண்டுபிடித்தார்.
- 1911 &ndash; வூச்சாங் எழுச்சி ஆரம்பமாகியது. இது சிங் வம்சத்தை முடிவுக்குக் கொண்டு வந்து சீனக் குடியரசு உருவாவதற்கு வழிவகுத்தது.
- 1916 &ndash; வட இலங்கை அமெரிக்க மிசன் தனது நூற்றாண்டு நிறைவை யாழ்ப்பாணம், வட்டுக்கோட்டை குருமடத்தில் கொண்டாடியது.
- 1928 &ndash; சங் கை செக் சீனக் குடியரசுத் தலைவராகத் தேர்ந்தெடுக்கப்பட்டார்.
- 1933 &ndash; யுனைடெட் ஏயர்லைன்சு போயிங் 247 விமானம் நடுவானில் வெடித்ததில் ஏழு பேர் உயிரிழந்தனர்.
- 1935 &ndash; கிரேக்கத்தில் இடம்பெற்ற இராணுவப் புரட்சியில் அரசு கவிழ்க்கப்பட்டது.
- 1942 &ndash; சோவியத் ஒன்றியம் ஆத்திரேலியாவுடன் தூதரக உறவை ஏற்படுத்தியது.
- 1945 &ndash; போருக்குப் பின்னரான சீனா குறித்து சீனப் பொதுவுடமைக் கட்சியும் குவோமின்டாங்கும் உடன்பாட்டிற்கு வந்தன. இது இரட்டைப் பத்தாவது உடன்பாடு என அழைக்கப்படுகிறது.
- 1949 &ndash; விடுதலை பெற்ற இலங்கையின் புதிய இராணுவம் உருவாக்கப்பட்டது.
- 1957 &ndash; ஐக்கிய இராச்சியம், கம்ப்றியா என்ற இடத்தில் உலகின் முதலாவது அணுக்கரு உலை விபத்து நிகழ்ந்தது.
- 1967 &ndash; விண்வெளி தொடர்பாக அறுபதுக்கும் அதிகமான நாடுகள் சனவரி 27 ஆம் நாள் கையெழுத்திட்ட உடன்பாடு நடைமுறைப்படுத்தப்பட்டது.
- 1970 &ndash; பீஜி, ஐக்கிய இராச்சியத்திடம் இருந்து விடுதலை பெற்றது.
- 1970 &ndash; மொண்ட்ரியால் நகரில் கியூபெக்கின் உதவிப் பிரதமரும், தொழிலமைச்சரும் கியூபெக் விடுதலை முன்னணித் தீவிரவாதிகளினால் கடத்தப்பட்டனர்.
- 1971 &ndash; விற்பனை செய்யப்பட்டு அமெரிக்காவுக்குக் கொண்டுபோகப்பட்ட இலண்டன் பாலம் அரிசோனாவின் லேக் அவாசு நகரில் மீள அமைக்கப்பட்டது.
- 1975 &ndash; பப்புவா நியூ கினி ஐநாவில் இணைந்தது.
- 1980 &ndash; வடக்கு அல்சீரியாவில் 7.1 அளவு நிலநடுக்கம் ஏற்பட்டதில் குறைந்தது 2,633 பேர் உயிரிழந்தனர்.
- 1986 &ndash; எல் சால்வடோர் தலைநகர் சான் சல்வடோரில் 5.7 அளவு நிலநடுக்கம் ஏற்பட்டதில் 1,500 பேர் வரை உயிரிழந்தனர்.
- 1987 &ndash; விடுதலைப் புலிகளுக்கும் இந்திய அமைதிப் படையினருக்கும் இடையில் யாழ்ப்பாணத்தில் போர் ஆரம்பமானது.
- 1991 &ndash; தமிழ்நாட்டில் நாகப்பட்டினம் மாவட்டம் உருவாக்கப்பட்டது.
- 1997 &ndash; உருகுவையில் விமானம் ஒன்று வீழ்ந்ததில் 74 பேர் உயிரிழந்தனர்.
- 1998 &ndash; காங்கோ மக்களாட்சிக் குடியரசு, கிண்டு நகரில் விமானம் ஒன்று தீவிரவாதிகளால் சுட்டு வீழ்த்தப்பட்டதில் 41 கொல்லப்பட்டனர்.
- 2010 &ndash; நெதர்லாந்து அண்டிலிசு நாடு என்ற வகையில் கலைக்கப்பட்டது.
- 2015 &ndash; துருக்கியின் தலைநகர் அங்காராவில் முக்கிய தொடருந்து நிலையத்துக்கு அருகில் இடம்பெற்ற இரட்டைக் குண்டுத் தாக்குதலில் 102 பேர் உயிரிழந்தனர், 400 பேர் காயமடைந்தனர்.
- 2018 &ndash; அமெரிக்காவின் புளோரிடா மாநிலத்தை *சூறாவளி மைக்கேல்* தாக்கியதில் 57 பேர் உயிரிழந்தனர்.

## பிறப்புகள்

- 1684 &ndash; ஆண்ட்வான் வாட்டூ, பிரான்சிய ஓவியர் (இ. 1721)
- 1731 &ndash; என்றி கேவண்டிசு, பிரான்சிய-ஆங்கிலேய வேதியியலாளர், இயற்பியலாளர் (இ. 1810)
- 1811 &ndash; வில்லியம் பிரைடன், பிரித்தானியக் கிழக்கிந்திய இராணுவ அதிகாரி, மருத்துவர் (இ. 1873)
- 1813 &ndash; ஜூசெப்பே வேர்டி, இத்தாலிய இசையமைப்பாளர் (இ. 1901)
- 1822 &ndash; சாமுவேல் ஃபிஸ்க் கிறீன், அமெரிக்கக் கிறித்தவ ஊழியர், யாழ்ப்பாணத்தில் பணிபுரிந்த மருத்துவர் (இ. 1884)
- 1861 &ndash; பிரிட்ஜோப் நான்ஸன், அமைதிக்கான நோபல் பரிசு பெற்ற நோர்வே செயற்பாட்டாளர் (இ. 1930)
- 1898 &ndash; யூஜின் வூசுட்டர், ஆசுத்திரியத் தொழிலதிபர், கலைச்சொல்லியலாளர் (இ. 1977)
- 1899 &ndash; எஸ். ஏ. டாங்கே, இந்திய இடதுசாரி அரசியல்வாதி (இ. 1991)
- 1902 &ndash; சிவராம காரந்த், கன்னட எழுத்தாளர், ஊடகவியலாளர் (இ. 1997)
- 1906 &ndash; ஆர். கே. நாராயணன், இந்திய எழுத்தாளர் (இ. 2001)
- 1913 &ndash; கிளாட் சிமோன், நோபல் பரிசு பெற்ற பிரான்சிய எழுத்தாளர் (இ. 2005)
- 1921 &ndash; க. சச்சிதானந்தன், ஈழத்துக் கவிஞர், எழுத்தாளர் (இ. 2008)
- 1927 &ndash; நேதுநூரி கிருஷ்ணமூர்த்தி, தென்னிந்திய கருநாடக இசைப் பாடகர், (இ. 2014)
- 1930 &ndash; ஹரோல்ட் பிண்டர், நோபல் பரிசு பெற்ற ஆங்கிலேய எழுத்தாளர், நடிகர் (இ. 2008)
- 1936 &ndash; கெரார்டு எர்ட்டில், நோபல் பரிசு பெற்ற செருமானிய வேதியியலாளர்
- 1941 &ndash; கென் சரோ விவா, நைஜீரிய எழுத்தாளர் (இ. 1995)
- 1942 &ndash; போதிநாத வேலன்சாமி, அமெரிக்க இந்து மதகுரு
- 1946 &ndash; நவோடோ கான், சப்பானின் 61வது பிரதமர்
- 1954 &ndash; ரேகா, இந்திய நடிகை
- 1963 &ndash; டேனியல் பெர்ல், அமெரிக்க-இசுரேலிய ஊடகவியலாளர் (இ. 2002)
- 1973 &ndash; இராஜமௌலி, தெலுங்குத் திரைப்பட இயக்குநர்
- 1989 &ndash; சஞ்சனா கல்ரானி, தென்னிந்தியத் திரைப்பட நடிகை
- 1990 &ndash; ரகுல் பிரீத் சிங், இந்திய நடிகை

## இறப்புகள்
- 680 &ndash; இமாம் உசைன், 3வது சியா இமாம், முகம்மது நபியின் பெயரர் (பி. 626)
- 827 &ndash; வாலண்டைன் (திருத்தந்தை) (பி. 800)
- 1659 &ndash; ஏபெல் டாஸ்மான், டச்சு நாடுகாண் பயணி (பி. 1603)
- 1744 &ndash; யோகான் ஐன்றிச் சூல்ட்சு, செருமானிய அறிவியலாளர் (பி. 1687)
- 1929 &ndash; எலைஜா மெக்காய், கனடிய-அமெரிக்க கண்டுபிடிப்பாளர் (பி. 1844)
- 1930 &ndash; அடால்ஃப் எங்கிளர், செருமனிய தாவரவியலாளர் (பி. 1844)
- 1963 &ndash; எடித் பியாஃப், பிரான்சிய பாடகி, நடிகை (பி. 1915)
- 1973 &ndash; லுட்விக் வான் மீசசு, உக்ரைனிய-அமெரிக்க பொருளியலாளர் (பி. 1881)
- 1974 &ndash; மு. வரதராசன், தமிழறிஞர் (பி. 1912)
- 1987 &ndash; மாலதி, விடுதலைப் புலிகளின் பெண் போராளி (பி. 1967)
- 1988 &ndash; பாபானி பட்டாச்சாரியா, வங்காள எழுத்தாளர் (பி. 1906)
- 1992 &ndash; குலதெய்வம் ராஜகோபால், தமிழ்த் திரைப்பட நகைச்சுவை, குணசித்திர நடிகர் (பி. 1931)
- 1997 &ndash; டி. ஜெ. அம்பலவாணர், யாழ்ப்பாண தென்னிந்தியத் திருச்சபை ஆயர் (பி. 1928)
- 2000 &ndash; சிறிமாவோ பண்டாரநாயக்கா, இலங்கையின் 6வது பிரதமர் (பி. 1916)
- 2004 &ndash; கிறிஸ்டோபர் ரீவ், அமெரிக்க நடிகர் (பி. 1952)
- 2011 &ndash; ஜக்ஜீத் சிங், இந்தியப் பாடகர் (பி. 1941)
- 2015 &ndash; மனோரமா, தமிழக திரைப்பட நகைச்சுவை நடிகை (பி. 1937)
- 2015 &ndash; ரிச்சர்டு கெக், நோபல் பரிசு பெற்ற அமெரிக்க வேதியியலாளர் (பி. 1931)
- 2016 &ndash; ரெ. கார்த்திகேசு, மலேசியத் தமிழ் எழுத்தாளர் (பி. 1940)
- 2022 &ndash; சுப்பு ஆறுமுகம், தமிழக வில்லிசைக் கலைஞர் (பி. 1928)

## சிறப்பு நாள்
- மர நாள் (போலந்து)
- படைத்துறையினர் நாள் (இலங்கை)
- தலைநகர் விடுதலை நாள் (வியட்நாம்)
- விடுதலை நாள் (பிஜி, ஐக்கிய இராச்சியத்திடம் இருந்து 1970)
- விடுதலை நாள் (கியூபா, எசுப்பானியாவிடம் இருந்து, 1868)
- தமிழீழப் பெண்கள் எழுச்சி நாள்
- உலக மரண தண்டனை எதிர்ப்பு தினம்
- உலக மனநல நாள்